**TUKUMA NOVADA DOME**

**SAIMNIECĪBAS UN UZŅĒMĒJDARBĪBAS VEICINĀŠANAS**

**KOMITEJA**

**SĒDES DARBA KĀRTĪBA**

Tukumā

**2016.gada 15.jūnijā**

**plkst.13:30**

1. Par nedzīvojamo telpu iznomāšanu.

ZIŅO: D.Šmite

Uzaicināta: Tukuma muzeja direktore A.Ozola plkst.13:30

2. Par ūdens un kanalizācijas pievadu izbūvi līdz pašvaldības īpašumam M.Parka ielā 3, Tukumā, un ugunsdzēsības hidranta ierīkošanu Durbes ielā, Tukumā.

ZIŅO: A.Fridrihsons

3. Par ūdens un kanalizācijas pievadu izbūvi Dzelzceļa ielā 5 un Dzelzceļa ielā 6, Tukumā.

ZIŅO: A.Fridrihsons

Informācija par stāvlaukumiem Tukuma centrā.

Sagatavoja V.Bērzājs

Informācija (*nosūtīta atsevišķi*):

-par Tukuma novada tarifiem 2016.gadā (spēkā);

-par Tukuma novada katlumājām 2015.-2016.g. apkures sezonā;

-par siltumapgādi 2015/2016.g.apkures periodā.

Sagatavoja A.Fridrihsons

4. Par SIA „Piejūra”

Komitejas priekšsēdētājs A.Volfs

1.§.

**Par nedzīvojamo telpu iznomāšanu**

*Iesniegt izskatīšanai Domei šādu lēmuma projektu*:

Tukuma muzejs, reģistrācijas Nr.90000052232, juridiskā adrese - Harmonijas iela 7, Tukums, Tukuma novads (turpmāk – Muzejs), 25.05.2016. iesniegumā Nr.3010 lūdz pagarināt nedzīvojamo telpu Pils ielā 18, Tukumā, Tukuma novadā, 25.11.2014. nedzīvojamo telpu nomas līguma Nr. TND/2-58.2.3/14/11 termiņu uz desmit gadiem.

Dome konstatē, ka nomnieks Muzejs izmanto nedzīvojamo telpu - garāžu Nr.4 (celtne Nr.3) 47,9 m2 platībā Pils ielā 18, Tukumā, Tukuma novadā, muzeja krājumu priekšmetu novietošanai. Nomas līguma termiņš beidzies 31.12.2015.

Publiskas personas finanšu līdzekļu un mantas izšķērdēšanas novēršanas likuma 6.1panta pirmā daļa paredz, ka publiska persona nekustamā īpašuma nomas līgumu slēdz uz laiku, kas nav ilgāks par 12 gadiem. Ministru kabineta 08.06.2010. noteikumu Nr.515 „Noteikumi par valsts un pašvaldību mantas iznomāšanas kārtību, nomas maksas noteikšanas metodiku un nomas līguma tipveida nosacījumiem” 3.punkts nosaka, ka „*Šo noteikumu 2., 3. un 4.nodaļas normas piemēro, ja valsts, pašvaldību un citu atvasinātu publisko personu manta (turpmāk – nomas objekts) tiek iznomāta sociālās aizsardzības, kultūras, izglītības, zinātnes, sporta vai veselības aprūpes funkciju nodrošināšanai saskaņā ar Ministru kabineta, pašvaldību domes vai citas atvasinātas publiskas personas apstiprinātu maksas pakalpojumu cenrādi”* un 87.punkts nosaka, ka „*[...]Iznomātājam, ievērojot sabiedrības intereses un lietderības apsvērumus, ir tiesības pagarināt nomas līguma termiņu. Pagarinot nomas līguma termiņu, ievēro nosacījumus, ka nomas līguma kopējais termiņš nedrīkst pārsniegt likumā „Par valsts un pašvaldību finanšu līdzekļu un mantas izšķērdēšanas novēršanu” noteikto nomas līguma termiņu, izņemot šajos noteikumos minētos izņēmumus”.*

Tukuma novada Domes 24.03.2011. noteikumu Nr.9 „Par nedzīvojamo telpu nomas maksu” 4.3.1.apakšpunkts nosaka „*ka noliktavām un garāžam Tukuma pilsētā – juridiskām personām tiek noteikta nomas maksa – 1,07 euro par 1 m2 mēnesī“*.

Pamatojoties uz likuma „Par pašvaldībām“ 21.panta pirmās daļas 27.punktu, likuma „Par nekustamā īpašuma nodokli“ 2.panta septīto daļu, Publiskas personas finanšu līdzekļu un mantas izšķērdēšanas novēršanas likuma 6.1panta pirmo daļu, Ministru kabineta 08.06.2010. noteikumu Nr.515 „Noteikumi par valsts un pašvaldību mantas iznomāšanas kārtību, nomas maksas noteikšanas metodiku un nomas līguma tipveida nosacījumiem” 3.punktu un 87.punktu, Tukuma novada Domes 24.03.2011. noteikumu Nr.9 „Par nedzīvojamo telpu nomas maksu” 4.3.1.apakšpunktu:

1. pagarināt nedzīvojamās telpas - garāžas Nr.4 (celtne Nr.3) Pils ielā 18, Tukumā, Tukuma novadā, 47,9 m2 platībā, 25.11.2014. nomas līguma Nr.TND/2-58.2.3/14/11 termiņu ar **Tukuma muzeju** līdz 2026.gada 24.novembrim,

2. noteikt nomas maksu 1,07 *euro* par 1 m2 (bez PVN) mēnesī,

3. papildus noteiktajai nomas maksai tiek aprēķināts nekustamā īpašuma nodoklis par kārtējo taksācijas gadu,

4. atsevišķi no nomas maksas nomniekam jāveic maksa par patērēto elektroenerģiju un saņemtajiem komunālajiem pakalpojumiem,

5. atbrīvot Tukuma muzeju no 2., 3. un 4.punktā noteiktās maksas sakarā ar to, ka telpas tiek izmantotas pašvaldības institūcijas vajadzībām un tās darbība daļēji tiek finansēta no pašvaldības budžeta līdzekļiem,

6. uzdot Domes Juridiskajai nodaļai līdz 11.07.2016. sagatavot vienošanos par izmaiņām nedzīvojamo telpu nomas līgumā Nr.TND/2-58.2.3/14/11 ar Tukuma muzeju.

*Lēmumu var pārsūdzēt Administratīvajā rajona tiesā viena mēneša laikā no tā spēkā stāšanās dienas.*

Nosūtīt:

- Fin. nod., Īp. nod., Jur. nod.,

- Tukuma muzejam

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sagatavoja: Īpašumu nod. (D.Šmite)

2.§.

**Par ūdens un kanalizācijas pievadu izbūvi**

**līdz pašvaldības īpašumam M.Parka ielā 3,**

**Tukumā, un ugunsdzēsības hidranta ierīkošanu**

**Durbes ielā, Tukumā**

*Iesniegt izskatīšanai Domei šādu lēmuma projektu:*

Tukuma novada Dome 02.06.2016. ir saņēmusi SIA „Tukuma ūdens” iesniegumu Nr.1-08/121 (reģ. Domē Nr.3186) ar lūgumu izbūvēt ugunsdzēsības hidrantu Durbes ielā un pēc Tukuma pilsētas Kultūras nama direktores Daces Lebedas ierosinājuma izbūvēt ūdens un kanalizācijas pievadus pašvaldības īpašumam M.Parka ielā 3, Tukumā (Durbes parkā).

Pamatojoties uz Publiskas personas kapitāla daļu un kapitālsabiedrību pārvaldības likuma 63.panta pirmās daļas 1.punktu *„Sabiedrības pamatkapitālu var palielināt, dalībniekiem izdarot ieguldījumus sabiedrības pamatkapitālā un pretī saņemot attiecīgu jaunu daļu skaitu”*:

1. atbalstīt ūdens un kanalizācijas pievadu izbūvi līdz īpašumam M. Parka ielā 3, Tukumā un ugunsdzēsības hidranta izbūvi Durbes ielā,

2. pieņemt zināšanai, ka ūdens un kanalizācijas pievadu izbūve līdz īpašumam M. Parka ielā 3, Tukumā, izmaksā 9780,61 *euro* un hidranta izbūve Durbes ielā izmaksā 10780,17 *euro,* ieskaitot PVN 21 %,

3. uzdot SIA „Tukuma ūdens”:

3.1. sagatavot un iesniegt Tukuma novada būvvaldei apliecinājuma karti pašvaldības īpašuma M.Parka ielā 3, Tukumā, pieslēguma ūdenssaimniecības sistēmai un ugunsdzēsības hidranta izbūvei Durbes ielā, Tukumā;

3.2. izbūvēt ugunsdzēsības hidrantu Durbes ielā un ūdenssaimniecības pievadus līdz īpašumam, M.Parka ielā 3, Tukumā;

3.3. pēc 3.2.apakšpunktā minēto objektu būvdarbu pabeigšanas iesniegt Tukuma novada Domei dokumentārus pierādījumus par šo darbu izpildi,

4. pēc dokumentāru pierādījumu saņemšanas par darbu izpildi, Domes Finanšu nodaļai ieskaitīt SIA „Tukuma ūdens” kontā 9780,61 *euro* par ārējo ūdenssaimniecības komunikāciju izbūvi pašvaldības īpašumam M. Parka ielā 3, Tukumā, un 10780,17 *euro* par ugunsdzēsības hidranta izbūvi Durbes ielā. Naudas iemaksu veikt atbilstīgi tiesību normām par kārtību, kādā pašvaldība veic naudas ieguldījumu kapitālsabiedrības pamatkapitālā, nodrošinot šīs kapitālsabiedrības īpašuma tiesības uz veiktajām izbūvēm. Samaksu veikt no pašvaldības 2016.gada pamatbudžetā plānotajiem naudas līdzekļiem.

*Atsevišķi nosūtīta informācija (iesniegums, tāme, plāns)*

Nosūtīt:

-SIA „Tukuma ūdens”

-Fin. nod.

-Kom. nod.

-Jur. nod.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sagatavoja Komunālā nod. A.Fridrihsons

3.§.

**Par ūdens un kanalizācijas pievadu izbūvi**

**Dzelzceļa ielā 5 un Dzelzceļa ielā 6, Tukumā**

*Iesniegt izskatīšanai Domei šādu lēmuma projektu:*

Tukuma pilsētā tiek veikti rekonstrukcijas projekta īstenošanas darbi, kas paredz dzelzceļa stacija „Tukums-I” teritorijas labiekārtošanu. Lai vienlaicīgi ar rekonstrukcijas darbiem nodrošinātu dzīvojamo māju Dzelzceļa ielā 5 un Dzelzceļa ielā 6, Tukumā, ar ūdenssaimniecības pakalpojumiem, izbūvēti ūdenssaimniecības pievadi minētajiem īpašumiem.

Pamatojoties uz Publiskas personas kapitāla daļu un kapitālsabiedrību pārvaldības likuma 63.panta pirmās daļas 1.punktu *„Sabiedrības pamatkapitālu var palielināt, dalībniekiem izdarot ieguldījumus sabiedrības pamatkapitālā un pretī saņemot attiecīgu jaunu daļu skaitu”*, likuma „Par pašvaldībām” 15.panta pirmās daļas 1.punktu, kas nosaka „*pašvaldības autonomā funkcija ir organizēt iedzīvotājiem komunālos pakalpojumus”* un 21.panta pirmās daļas 14.punkta g) apakšpunktu, kas nosaka *„dome var noteikt, ja tas nav aizliegts vai noteikts ar likumiem vai Ministru kabineta noteikumiem, maksu par citiem pakalpojumiem”:*

1. pieņemt zināšanai, ka ūdens un kanalizācijas pievadu izbūve līdz īpašumu robežai Dzelzceļa ielā 5 un Dzelzceļa ielā 6, Tukumā, izmaksā 1151,24 *euro* (viens tūkstotis simts piecdesmit viens *euro* 24 *centi ar 21% PVN*),

2. noteikt 1.punktā minēto objektu adresēm pieslēguma maksu ūdens un kanalizācijas pievadam 40 % apmērā no izbūvētā pievada līdz īpašuma robežām izmaksām 460,50 *euro* jeb 230,25, *euro* (divi simti trīsdesmit *euro* 25 *centi*) katram īpašumam un to, ka pašvaldības līdzfinansējuma daļa ir 60% no kopējām izmaksām 690,74 *euro,*

3. uzdot SIA „Tukuma ūdens”:

3.1. sagatavot un iesniegt Tukuma novada būvvaldei apliecinājuma karti Dzelzceļa ielā 5 un Dzelzceļa ielā 6, Tukumā, pieslēguma izbūvei ūdenssaimniecības sistēmai;

3.2. izbūvēt ūdens un kanalizācijas pievadus Dzelzceļa ielā 5 un Dzelzceļa ielā 6, Tukumā, objektiem līdz īpašumu robežām;

3.3. pēc ūdens un kanalizācijas pievadu izbūves Dzelzceļa ielā 5 un Dzelzceļa ielā 6, Tukumā, iesniegt Tukuma novada Domei dokumentārus pierādījumus par šo darbu izpildi;

3.4. sagatavot 1.punktā minēto objektu adrešu sarakstam atbilstīgo ūdens un kanalizācijas pievadu pieslēguma maksas aprēķinu, kas attiecīgajiem objektiem izsniedzams kopā ar tehniskajiem noteikumiem;

3.5. informēt Tukuma novada Domi par 1.punktā minēto objektu adrešu īpašnieku iemaksāto pieslēguma maksu,

4. pēc dokumentāru pierādījumu saņemšanas par darbu izpildi Domes Finanšu nodaļai ieskaitīt SIA „Tukuma ūdens” kontā pašvaldības līdzfinansējuma daļu 690,74 *euro* par ūdens un kanalizācijas pievadu izbūvi līdz īpašumu robežai Dzelzceļa ielā 5 un Dzelzceļa ielā 6, Tukumā. Naudas iemaksu veikt atbilstīgi tiesību normām par kārtību, kādā pašvaldība veic naudas ieguldījumu kapitālsabiedrības pamatkapitālā, nodrošinot šīs kapitālsabiedrības īpašuma tiesības uz veiktajām izbūvēm. Samaksu veikt no pašvaldības 2016.gada pamatbudžetā plānotajiem naudas līdzekļiem.

*Atsevišķi nosūtīta informācija (iesniegums, tāme, plāns)*

Nosūtīt:

- Kom. nod.

- Fin. nod.

- SIA „Tukuma ūdens”

- Jur. nod.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Sagatavoja Komunālā nod. A. Fridrihsons

Informācijai

**Par stāvlaukumiem Tukuma centrā**

Ar Tukuma novada Domes Saimniecības un uzņēmējdarbības veicināšanas komitejas 11.05.2016. lēmumu “Par satiksmes organizāciju un stāvlaukumiem” Brīvības laukuma apkārtnē” (sēdes protokols Nr.4., 5.§.), Īpašumu nodaļai sadarbībā ar Juridisko nodaļu izvērtēt iespēju pārņemt līguma saistības starp zemes īpašniekiem un SIA “Amatnieks” zemes gabala daļas Brīvības laukumā 10/Elizabetes ielā 1, Tukumā, 838 m2 platībā nomu, nodrošinot tajā publisko stāvlaukumu ar laika ierobežojumu

Tukuma centrā ir šādi pašvaldības auto stāvlaukumi: Katrīnas laukumā, Tirgus laukumā, Talsu ielā 4 (pie Domes), Stadiona ielā 3 (Tukuma ledus halle), Raiņa iela 7 (tirgus laukums), Pasta iela 25 (bišu mājas stāvlaukums pie kafejnīcas Karē)

Tukuma centrā ir šādi uz privātās zemes izveidoti auto stāvlaukumi: Brīvības laukumā 10/Elizabetes ielā 1 (apsaimnieko SIA “Amatnieks”), Elizabetes ielā 8 (apsaimnieko SIA “Alante”), Brīvības laukums 6 (apsaimnieko Agris Līcis), Pasta iela 14 (Rimi stāvlaukums), Šēseles iela 3 (apsaimnieko SIA ‘Ronis”), Lauku iela 3 (Randas stāvlaukums), Raudas iela 4 (apsaimnieko B.Jokste), Pils iela 15A (stāvlaukums Swedbankas sētā, apsaimnieko SIA “Kodoli”), Pils iela 14 (pie ledus halles, apsaimnieko SIA “Nīta”), Pasta iela 25 (bišu mājas stāvlaukums pie VID, apsaimnieko dārzkopības biedrība Tukuma roze).

Pārņemot pašvaldības apsaimniekošanā stāvlaukumu Brīvības laukumā 10/Elizabetes ielā 1, kuru šobrīd apsaimnieko SIA “Amatnieks”, pašvaldība radītu precedentu arī pārējiem privāto stāvlaukumu apsaimniekotājiem prasīt pašvaldības līdzekļus šo stāvlaukumu apsaimniekošanai. Privātie stāvlaukumi ir veidoti klientu piesaistīšanai, kā arī pašvaldības apbūves noteikumi nosaka minimālo stāvvietu skatu sabiedriskiem un tirdzniecības objektiem.

Pamatojoties uz iepriekš minēto, Īpašumu nodaļa uzskata, ka pašvaldībai nebūtu jāpārņem apsaimniekošanā stāvlaukums Brīvības laukumā 10/Elizabetes ielā 1, kuru šobrīd apsaimnieko SIA “Amatnieks”.

Sagatavoja īpašumu nodaļa (V.Bērzājs)